Diari Oficial de la Generalitat Valenciana


Sumari del DOGV 5512, del 15-05-2007 (2007/5430)

RESOLUCIÓ de 2 d'abril del 2007, del conseller de Territori i Habitatge , per la qual s'aprova definitivament la correcció d'errors de l'estudi de detall i el Projecte de reparcel·lació de la unitat d'execució 2 delimitada pel Pla especial modificatiu del Pla general de València per al desenvolupament de la zona d'activitats logístiques (ZAL) del port de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5512

Data del DOGV
:   15-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5430


Data del document
:   02-04-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

Vist l'expedient relatiu a la correcció d'errors de l'estudi de detall de la UE-2 i el Projecte de reparcel·lació voluntària de la UE-2 de València, i de conformitat amb els següents  
Antecedents de fet  
Primer  
Amb data 6 de novembre del 2002, el conseller d'Obres Públiques, Urbanisme i Transports va aprovar l'estudi de detall de la UE-2 ZAL de València.  
Amb data 1 de febrer del 2007, va entrar en la Comissió Territorial d'Urbanisme la correcció d'errors i el Projecte de reparcel·lació de la UE-2. No s'ha realitzat tràmit d'audiència perquè no existix un altre titular de drets i interessos legítims que aquell que va posar de manifest l'error.  
En data 20 d'octubre del 2000, se subscriu un conveni de col·laboració entre l'Institut Valencià de l'Habitatge, SA (IVVSA d'ara endavant) i l'Entitat Pública Empresarial de Sòl (SEPES) conforme a l'art.42 de la Llei 6/1994, reguladora de l'activitat urbanística (d'ara endavant la LRAU), per a la gestió i el desenvolupament de la UE-2, i promoure la construcció d'habitatges subjectes a règim de protecció pública amb les parcel·les que se li adjudiquen.  
Segon   
La documentació està integrada per dos còpies de la correcció d'errors, de l'estudi de detall i de l'escriptura de reparcel·lació voluntària.  
Tercer  
L'objecte de la correcció d'errors és modificar les superfícies previstes en l'estudi de detall, ja que la cartografia en què es va basar era d'escassa qualitat i no s'ajusta a la realitat. Amb aquesta correcció d'errors no s'altera l'aprofitament tipus ni l'índex d'edificabilitat ni les determinacions urbanístiques del planejament.  
El quadre següent mostra les superfícies que s'han de corregir:  
RESOLUCIÓ de 2 d'abril del 2007, del conseller de Territori i Habitatge , per la qual s'aprova definitivament la correcció d'errors de l'estudi de detall i el Projecte de reparcel·lació de la unitat d'execució 2 delimitada pel Pla especial modificatiu del Pla general de València per al desenvolupament de la zona d'activitats logístiques (ZAL) del port de València. [2007/5430]Conselleria de Territori i Habitatge  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
La reparcel·lació presentada és de caràcter voluntari ja que només hi ha un titular propietari de sòl en l'àmbit.  
Quart  
Durant la tramitació no s'han sol·licitat informes.  
Cinqué  
València compta amb Pla general aprovat per la Comissió Territorial d'Urbanisme en data 28 de desembre del 1988.  
Sisé  
La Comissió Territorial d'Urbanisme de València, en sessió celebrada el 28 de febrer del 2007 va acordar aprovar provisionalment la correcció d'errors de l'estudi de detall i el Projecte de reparcel·lació de la unitat d'execució 2 delimitada pel Pla especial modificatiu del Pla general de València per al desenvolupament de la zona d'activitats logístiques (ZAL) del port de València i elevar l'expedient al conseller de Territori i Habitatge per a la seua aprovació definitiva.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Fonaments de dret  
Primer  
La superfície de la unitat d'execució corregida és de 45.649,32 m². L'índex d'edificabilitat residencial és per tant:  
IER = 20.203 m² / 45.649,32 m² = 0,44 m²/m²  
Per la qual cosa continuen adoptant els estàndards per a 0,45 m²/m².  
El compliment de la reserva dotacional segons l'article 4 de l'annex del Reglament de planejament de la Comunitat Valenciana (aprovat per Decret 201/1998, de 15 de desembre, del Govern Valencià) es resumix en el quadre següent:  
Segon  
D'acord amb la memòria aportada de la correcció d'errors de l'estudi de detall, la mateixa magnitud de les variacions que s'ha d'introduir fa entendre que realment es tracta d'errors produïts per la base cartogràfica utilitzada en el moment de l'elaboració de l'estudi de detall. D'altra banda, es comprova que la correcció d'errors no modifica els aprofitaments tipus ni l'índex d'edificabilitat de la unitat d'execució 2, delimitada pel Pla especial per al desenvolupament de la zona d'activitats logístiques (ZAL), del port de València.  
Segons l'art. 179 de la Llei 16/2005, de 30 de desembre, urbanística valenciana (d'ara endavant LUV), les reparcel·lacions voluntàries són "les concertades entre els afectats perquè el compliment de les seues obligacions urbanístiques es concrete de mode més coincident amb les seues preferències" i es tramitaran i aprovaran d'acord amb el que disposa l'art. 185 de la LUV per a les transferències d'aprofitament; per això, i conforme a l'esmentat article, la reparcel·lació l'aprovarà l'Ajuntament (en aquest cas l'administració autonòmica) i es formalitzarà en escriptura pública.  
Respecte al contingut del document reparcel·latori, aquest complix el que disposen els arts. 175 i 176 LUV, que s'ha de destacar: relació de propietaris, descripció de finques aportades, proposta d'adjudicació, taxació de drets, quotes d'urbanització, criteris d'adjudicació, etc.  
Tercer  
Les determinacions contingudes en la correcció d'errors ED UE-2 i el Projecte de reparcel·lació UE-2 es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de la LRAU.  
Quart  
El conseller de Territori i Habitatge és l'òrgan competent per a l'aprovació definitiva, d'acord amb el que preveuen els articles 6-e del Decret 201/2003, de 3 d'octubre, del Govern Valencià, pel qual s'aprova el Reglament d'òrgans urbanístics de la Generalitat Valenciana.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, resolc:  
Aprovar definitivament la correcció d'errors de l'estudi de detall i el Projecte de reparcel·lació de la unitat d'execució 2 delimitada pel Pla especial modificatiu del Pla general de València per al desenvolupament de la zona d'activitats logístiques (ZAL) del port de València.   
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir qualsevol altre recurs que es crega oportú.  
València, 2 d'abril de 2007.- El conseller de Territori i Habitatge: Esteban González Pons.